Základná a stredná škola v Kirchdorfe

Základná a stredná škola sa nachádza v obci Kirchdorf am Inn v Nemecku. Škola má spolu 17 tried, z toho základná škola má 8 tried so 174 žiakmi a stredná 9 tried so 187 žiakmi. Spolu školu navštevuje 361 žiakov a 31 učiteľov.
O budove.
Budova školy bola postavená v roku 1969, kvôli jej veku boli potrebné rozsiahle renovácie. V roku 1998 bol k budove pristavaný severný trakt s troma miestnosťami. Vznikli dve počítačové miestnosti a hudobná miestnosť. V roku 2004 bola postavená nová viacúčelová športová hala zo štátnych financií, čím sa vytvorili optimálne podmienky pre šport. V roku 2007 sa vytvoril nový školský dvor, vhodný na trávenie voľného času počas prestávok. Študenti sa počas prestávok môžu venovať stolnému tenisu, stolnému futbalu. V rovnakom roku bola prerobená stará telocvičňa na viacúčelové priestory, ktoré majú slúžiť škole rovnako ako mestu.
Nová viacúčelová športová hala.
Základné údaje:
začiatok projektu 2001
autor projektu Otto Steidle, Michael Kremsreiter, Stefan Kißling
začiatok stavby 2002
dokončenie stavby 2004
Charakteristika objektu.
Športová hala ohraničuje školský pozemok na jeho juhozápadnom konci. Charakteristickým znakom športovej haly sú vedľa seba radené sedlové strechy, ktoré rytmicky rozčleňujú budovu, ako aj drevený nosný systém s rozponom . Pri výstavbe sa vychádzalo s tradičného spôsobu stavby z dreva v tomto regióne. Stavba bola zapustená pod terénom, aby sa lepšie prispôsobila okoliu, ktoré ju obklopuje. V zapustenej časti sa na jednej úrovni nachádzajú hracie plochy spolu so šatňami a hygienou. Hala bola koncipovaná tak, aby bola presvetlená a otvorená a vďaka tomu vytvárajú foyer, hľadisko a zelená miestnosť spoločný zážitok. Vstup do budovy je spojený s foyerom a leží na severozápadnej strane budovy pod predsunutou strešnou rovinou. Z tohto miesta sa návštevníkovi ponúka pohľad do celej športovej haly. Na pozdĺžnej strane, v nadväznosti na foyer, sa nachádza divácka tribúna pre 400 divákov. Z tribúny je výhľad nielen na celú športovú plochu, ale aj na zelenú miestnosť, ktorá slúži na umelé vetranie celej budovy. Ďaleko vysunutá strešná rovina zabraňuje prehriatiu priestorov v lete a zároveň v zime, keď sú slnečné lúče nižšie, umožňuje pasívne solárne zisky. 
Športová hala Otta Steidla bola pomenovaná na počesť jedného z tvorcov projektu, ktorý zomrel ešte pred dokončením stavby.
Prestavba starej telocvične.
Základné údaje:
začiatok projektu 2005
autor projektu Kremsreiter Architektur
začiatok stavby 2006
dokončenie stavby 2006
Charakteristika objektu.
Vďaka postaveniu novej športovej haly sa mohla stará telocvičňa prestavať na viacúčelovú miestnosť. Bola snaha o vytvorenie takého priestoru, ktorý by neslúžil len pre školu, ale mohla by ho využívať aj široká verejnosť na konanie rôznych podujatí. Do miestností a na chodby boli pridané umelé osvetľovacie zariadenia, čo vytvára vhodné prostredie aj pre verejné podujatia. Pomocou malého kútika s kuchyňou môže byť miestnosť zaobstarávaná aj jedlom. 
Autorom projektu bola architektonická kancelária Kremsreiter.
externé odkazy.
http://vs-kirchdorf.de//index.php?option=com_content&amp;task=view&amp;id=20&amp;Itemid=42
http://www.kirchdorfaminn.de/schule.htm 
http://www.steidle-architekten.de/bauten/kirchdorf/kirchdorf.htm 
http://www.kremsreiter-architekten.de/92f39b9094020f974480c83f3f1645b0.html
http://www.kremsreiter-architekten.de/29b3257ff2a308912745b0294ed492ed.html